**Manifest**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De citești astăzi povestea

unei poezii de top,

vei vedea că-i merge vestea

pentru o zi și-apoi...doar STOP.

Vine X, poet de frunte,

Om mărunt,cumva boem

în cuvinte prea mărunte

el compune un poem.

Y, iată, îl citește

bucuros e de-a sa soartă

că natura, banditește,

îi grupează laolaltă

Ale sale referințe

prea sărace-n conținut

se aseamănă-n credințe

cu poetul susținut.

Y laudă poemul-

a lui X înșiruire

și-i devine, clar, totemul

ce-i aduce izbăvire.

Apoi Y scoate pixul

și pe-o coală de hârtie

bucuros descrie Stixul

luminat în poezie.

El își publică splendoarea

Inepției tocmai scrise

X îi înțelege starea

și-i ridică paraclise.

-------------------------

Ce câștig ai, poezie,

din a zecilor de X-uri

ce nu știu de prozodie

dar tot scriu fără ...înscrisuri?

Nu ai sită în cămară

să te cerni, tu, poezie,

și neghina-n călimară

să le-o torni, să nu mai scrie?

Spune-le să-și dea blazonul

jos, acolo unde-i locul

celor care-și țin isonul

și adoptă astfel trocul.

Prinde-i astăzi și-i condamnă

să privească în oglindă:

Cât ești de frumoasă, doamnă

Unde trebuie să tindă.

Vor vedea ce este rima,

versul clasic cum te prinde.

Poate vor pricepe crima

Remușcarea-i va surprinde.

Vor pricepe frumusețea

celor scrise în trecuturi.

Unora le-ai fost flebețea

Sau cocon le-ai fost la ”fluturi”.

Poate așa vor înțelege

cum doar versuri bine scrise

azi au devenit relege

și rămân în noi înscrise.

Tu să speri că-n a ta „piață”

versul liber să dispară,

și-n a poeziei viață

frumusețea să apară.

Vor fi multi ce vor cuprinde

aste gânduri într-o pară

și în suflet vor aprinde

mii cuvinte de ocară

Dar tu ești doar poezie

Rămâi clipa de-ncântare

celor prinși de amnezie

ce te-aruncă-n deșănțare.